Paragvaylik sobiq futbolchi Xose Luis Chilavert mamlakat prezidentligi uchun saylovda o‘z nomzodini ilgari suradigan bo‘ldi. Bu haqda sobiq darvozabon o‘zining Tvitterdagi sahifasida ma’lum qildi. «Qonunbuzarlikning jazolanmasligi, korrupsiya va talon-toroj qilishlari jonga tegdi. Chila – 2023 yilgi prezident! Paragvaylik bo‘lganim bilan faxrlanaman», deb yozgan Chilavert o‘z sahifasida. pic.twitter.com/J5MsQja5G4  — José Luis FelixChilavert Gonzalez (@JoseLChilavert_) December 24, 2020 Ma’lumot uchun, 55 yoshli Chilavert Paragvay milliy jamoasi safida 74 ta o‘yinda maydonga tushgan. U 1998 va 2002 yilgi jahon chempionatlarida o‘ynagan. Chilavert darvozabonlar uchun noodatiy tarzda to‘purarlik xususiyati bilan ajralib turgan. U faoliyati davomida 67 ta gol urgan. Chilavert Ispaniyaning «Saragosa» va Fransiyaning «Strasbur» jamoalaridagi faoliyati bilan tanilgan. Faoliyatining katta qismini esa Argentina chempionatida o‘tkazgan.